Diari Oficial de la Generalitat Valenciana


Sumari del DOGV 5621, del 18-10-2007 (2007/12846)

RESOLUCIÓ de 15 de juny de 2007, de la Direcció General de Seguretat Industrial i Consum, per la qual es designa l'Instituto de Tecnología Eléctrica (ITE), com a organisme notificat, per a realitzar l'avaluació de la conformitat de comptadors d'energia elèctrica activa mitjançant els mòduls B d'examen de model, D de declaració de conformitat basada en la garantia de qualitat de procés de fabricació i F de declaració de conformitat amb el model basada en la verificació del producte.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5621

Data del DOGV
:   18-10-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/12721


Data del document
:   15-06-2007

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * indústria elèctrica
    * empresa privada

RESOLUCIÓ de 15 de juny de 2007, de la Direcció General de Seguretat Industrial i Consum, per la qual es designa l'Instituto de Tecnología Eléctrica (ITE), com a organisme notificat, per a realitzar l'avaluació de la conformitat de comptadors d'energia elèctrica activa mitjançant els mòduls B d'examen de model, D de declaració de conformitat basada en la garantia de qualitat de procés de fabricació i F de declaració de conformitat amb el model basada en la verificació del producte. [2007/12809]  
Vista la sol·licitud de data 6 de març de 2007 realitzada per l'Instituto de Tecnología Eléctrica (ITE), situat a l'av. de Juan de la Cierva, 24 del Parc Tecnològic de València a Paterna, CIF número Y45383082, per la qual sol·licita la designació com a organisme notificat per a l'avaluació de la conformitat segons el mòdul B d'examen de model, el mòdul D de declaració de conformitat basada en la garantia de qualitat de procés de fabricació i el mòdul F de declaració de conformitat amb el model basada en la verificació, per a comptadors d'energia elèctrica activa.  
Vist el requeriment realitzat pel Servei de Seguretat Industrial de data 18 d'abril de 2007 a l'Instituto de Tecnología Eléctrica (ITE), per a ampliar la documentació relativa a la seua sol·licitud de data 6 de març de 2007.  
Vista la documentació presentada amb data 6 de juny de 2007, per l'Instituto de Tecnología Eléctrica (ITE), en relació amb el requeriment del Servei de Seguretat Industrial de data 18 d'abril de 2008.  
Vist el conveni firmat amb data 25 d'octubre de 2005, entre la conselleria d'Empresa, Universitat i Ciència i l'Instituto de Tecnología Eléctrica per a l'acreditació d'este com a entitat col·laboradora, a l'empara del Decret 149/1998, del Govern Valencià, per a realitzar assaigs i emetre informes que entitats particulars els puguen sol·licitar, referents a instruments de mesura de magnituds elèctriques competència de la Direcció General de Seguretat Industrial i Consum, relativa a metrologia legal.  
Atés que el Reial Decret 889/2006, de 21 de juliol, pel qual es regula el control metrològic de l'Estat sobre instruments de mesura i en particular l'article 19 "Organismes notificats de control metrològic i autoritzats de verificació metrològica".  
Atesa la Resolució de 20 de novembre de 2006, de la Secretaria General d'Indústria, per la qual es publica la directriu 1/2006, de 3 d'octubre, per a la designació i el control dels organismes notificats i dels organismes de control metrològic i en particular la disposició transitòria segona "Procediment simplificat de designació d'entitats i laboratoris existents".  
Esta Direcció General de Seguretat Industrial i Consum, resol:  
Designar l'Instituto de Tecnología Eléctrica (ITE) com a organisme notificat, per a realitzar l'avaluació de la conformitat de comptadors d'energia elèctrica activa, mitjançant els mòduls B d'examen de model, D de declaració de conformitat basada en la garantia de qualitat de procés de fabricació i F de declaració de conformitat amb el model basada en la verificació del producte, amb el següent condicionant:  
- L'Institut de Tecnologia Elèctrica (ITE) s'haurà de sotmetre i superar el procediment d'avaluació de la competència tècnica establit en la Resolució de 20 de novembre de 2006, de la Secretaria General d'Indústria, per la qual es publica la directriu 1/2006, de 3 d'octubre, per a la designació i el control dels organismes notificats i dels organismes de control metrològic, abans del 31 de desembre de 2008.  
La present resolució de designació es publicarà en el Diari Oficial de la Comunitat Valenciana i es traslladarà a l'òrgan de cooperació administrativa en matèria de metrologia legal, per a la notificació a la Unió Europea i posterior publicació en el Boletín Oficial del Estado.  
La present resolució no és definitiva en via administrativa i contra esta podrà interposar-se recurs d'alçada davant el secretari autonòmic d'Empresa en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 15 de juny de 2007.- El director general de Seguretat Industrial i Consum: Carlos Mazón Guixot.